આમ તો ચતુર્થીના ચંદ્રનું દર્શન મંગળકારી મનાય છે, પરંતુ ભાદરવા સુદ ચતુર્થીએ ચંદ્રદર્શનનો નિષેધ કરાયો છે. કન્યા સંક્રાન્તિ એટલે ભાદરવા સુદ ચોથના દિવસે ચંદ્રદર્શનથી ખોટું આળ ચડે કે કલંક લાગે છે. પૌરાણિક કથા પ્રમાણે ગણેશે પોતાની રિદ્ધિ-સિદ્ધિ પત્નીઓ સાથે આકાશમાગ્રે કૈલાસ જવા પ્રસ્થાન કરતા માર્ગમાં ચંદ્રલોકના ચંદ્રે બેડોળ-હાથીના મુખવાળી દેહાકૃતિ જોઈને ગણેશની મશ્કરી કરી, તેથી ક્રોધિત થઈને ગણેશે તેને શાપ આપ્યો. 'હે રૂપના અભિમાની ચંદ્ર! આજે એટલે કે ભાદરવા સુદ ચોથે કોઈ તારી સામે નજર પણ નહીં નાખે અને નાખશે તો તેને કલંક લાગશે, આફત ઉતરી આવશે.' શાપ નિવારણ માટે બ્રહ્માજીએ ચંદ્રને ચતુર્થીવ્રત કરવાનો ઉપાય બતાવ્યો. દિવ્યાંગની મશ્કરી ન કરાય, એવો બોધ આમાંથી મળે છે.